**Előterjesztés: Délegyháza Község Képviselő-testülete 2012.09.18.-i ülésre**

**SZÖVEGES ÉRTÉKELÉS**

**DÉLEGYHÁZA KÖZSÉG ÖNKORMÁNYZATA**

**2012.év I féléves gazdálkodásáról**

Az államháztartásról szóló 2011. évi CXCV. törvény 87.§ (1) bekezdése értelmében a polgármester az önkormányzat első félévi helyzetéről a Képviselő-testületet írásban tájékoztatja. A tájékoztatónak tartalmazni kell a 2012.évi költségvetési rendeletben meghatározott előirányzatok és költségvetési egyenlegek alakulását. Az előterjesztés

ennek a kötelezettségnek tesz eleget.

A 2012. évi költségvetés önkormányzati szintű bevételek első féléves teljesítése 388 961eFt, 40,50 **%** a módosított előirányzathoz viszonyítva. A kiadások önkormányzati szintű teljesítése 386 912 e Ft, 40,28% a módosított előirányzathoz viszonyítva.

Az önkormányzati sajátos bevételek között kerül bemutatásra a helyi adóbevételek alakulása.

1. számú táblázat

|  |  |  |  |  |
| --- | --- | --- | --- | --- |
|  |  |  |  |  |
| |  |  |  |  |  | | --- | --- | --- | --- | --- | | **Megnevezés** | **2012. Mód.EI.** | **Teljesítés** | | **Tej.a Mód. ei.hoz visz.** | | **Időarányos 50%** | **Tény I félév** | | Építményadó | 30 000 | 15 000 | 12 858 | 42,9 | | Iparűzési adó | 15 000 | 7 500 | 14 680 | 97,9 | | Idegenforgalmi adó | 600 | 300 | 2 |  | | Pótlék- Bírság | 1 500 | 750 | 309 | 27,0 | | Telekadó | 43 100 | 21 550 | 11 770 | 21.1 | | Termőföld bérbeadásából |  |  | 0 |  | | Helyszíni bírság | 100 | 50 | 5 | 0,02 | | Talajterhelés | 500 | 250 | 20 | 0,04 | | Gépjármű adó | 25 000 | 12 500 | 14 263 | 57,9 | | Illeték, egyéb bevétel |  |  |  |  | | **Összesen** | **115800** | **57 900** | **53 907** | 46,5 | |  |  |  |  |  | |  |  |  |  |  | | |  |  |  |  |

Az építményadónál folyamatosan történik azon ingatlanokra az adókivetés, akik újonnan váltak adózóvá, (nem állandó lakosok lakása).

Iparűzési adónál a visszafizetési kötelezettségeket még nem teljesítettük likviditási helyzetünk miatt.

Idegenforgalmi adó nagy része a szezon figyelembe vételével az II.félévben fog teljesülni.

Pótlék, bírság bevételek a behajtások után keletkeznek, nem időarányosan.

Telekadó tekintetében folyamatban van 2012. január 1 -től az adókötelessé vált külterületi ingatlanok adóztatása. Ebből az adónemből többletbevétel ebben az évben és a 2013. év elejére várható.

Talajterhelési díjból a II. félévben várható magasabb bevétel.

Gépjárműadónál elért többletet az év eleji behajtások okozzák, valamint az, hogy egyes adózók márciusban az egész éves adót befizették.

Az Önkormányzati intézmények bevételeinek alakulását a 2. számú táblázat tartalmazza.

|  |  |  |  |  |
| --- | --- | --- | --- | --- |
| **Megnevezés** | **2012. EI.** | **Bevételek teljesítése** | | **Tej.a M.ei.hoz visz.%** |
| **mód. ei** | **Telj. I félév** |
| Önkormányzat | 899 669 | 913 686 | 370 106 | 40,51 |
| Polgármesteri Hivatal | 112 021 | 111 387 | 57 241 | 51,39 |
| Hunyadi János Általános és Közs.K. | 86217 | 87946 | 44160 | 50,21 |
| Napsugár Óvoda | 72 376 | 73183 | 31304 | 42,77 |
| Családi Napközi | 4 080 | 4 112 | 2 194 | 53,36 |
| Kölcsey Művelődési Központ | 6 248 | 6 363 | 3 209 | 50,43 |
|  |  |  |  |  |
| **Összesen** | **1180611** | **1 196 667** | **508214** | **42,47** |
| Intézményfinanszírozás- | 233 288 | 236 187 | 119 253 | 50,49 |
| Bevételek összesen: | 947323 | 960490 | 388961 | 40,5 |
|  |  |  |  |  |
|  |  |  |  |  |

A számszaki bevételi információk szöveges indoklása:

Az Önkormányzat összes bevételeiből a módosított előirányzathoz viszonyítva a működési bevételeinek teljesítése 292,32%. Magasabb a bevételi teljesítés a kölcsönök visszatérülésénél 143,11%, 1916 eFt-tal. Áfa visszatérülésekből 3507e Ft. Magasabb továbbá az időarányosnál a működési célra átvett pénzeszközök teljesítése 353,44% 7586 e Ft-tal.

A felhalmozási bevételek teljesítése 69,%. Ebben lakótelek és ingatlanértékesítésből teljesített bevételek 69,9%, pénzügyi befektetések (DTV.kompenzáció 75,21%,az év hátralévő részében a kompenzációból már kevesebb bevétel várható).

A támogatásértékű bevételek teljesítése 22,47%. teljesítést befolyásolja, hogy az Európai Uniós forrásból érkező támogatásokból az Óvoda beruházásra érkezett támogatás 79 753 Ft. Az ivóvíz beruházásra még nem érkezett forrás, továbbá a Fundamentától a kezességvállalás miatti visszatérülés jelenik meg, 9332 eFt. Az állami támogatásból érkezett bevételek teljeítése 54,94%, amelyet a szociális juttatásokra visszaigényelt pénzeszközök emelnek meg. Hitelek felvételénél az Óvoda beruházásra az I.félévig fejlesztési hitelfelvétel nem történt. A folyószámla hitelből származó bevétel az I. félévben 18 203 eFt volt.

A fentiek az Önkormányzat szöveges bevételi indokolásában láthatók.

A Polgármesteri Hivatal összes bevételeiből a módosított előirányzathoz viszonyítva a működési bevételek teljesítése 31,6%. Az alacsonyabb teljesítés oka, hogy az önkormányzat és a hivatal szétválasztásakor a tárgyi eszközök értékesítésének Áfa bevételei a Polgármesteri Hivatal bevételi tervében szerepelnek a bevételi előirányzaton. Ennek összege 8640 e Ft, mely jelentősen rontja az előirányzat és a teljesítés arányait, mivel ez a bevételi forrás az önkormányzathoz érkezik. Ezt a bevételi előirányzatot módosítani szükséges a következő módosításkor. E körülményt figyelembe véve a hivatal működési előirányzata 15375 Ft, a teljesítése 7711eFt. 50,1%. A fentiek a Polgármesteri Hivatal szöveges bevételi indokolásában láthatók.

Hunyadi János Általános Iskola összes bevételeiből a módosított előirányzathoz viszonyítva a működési bevételek teljesítése 184,29 %, a jelentős többletbevételt a tornaterem bérbeadásából és a diákigazolványok tervezettnél magasabb teljesítéséből érte el az iskola. Az e tevékenységéből származó bevételeit az év végéig figyelemmel kell kísérni és a többletbevételekkel módosítani szükséges a bevételi előirányzatait. Az önkormányzati támogatás (finanszírozás) 49,79%. A fentiek részleteit az Iskola szöveges bevételi indoklásban láthatók.

Napsugár Óvoda összes bevételeiből a módosított előirányzathoz viszonyítva a működési bevételek teljesítése 50,52%, az étkeztetés bevételinél a teljesítés 57,4.%

A fentiek részletei az önkormányzat és az Óvoda szöveges bevételi indokolásában láthatók.

Az első félévet követően kerül sor az élelmezési konyha átszervezésére, melynek következtében a konyhai szakfeladat költségvetésének teljes átalakítására lesz szükség az év hátralévő időszakára, mind a személyi juttatások és járulékaik, mind pedig a dologi kiadások átstrukturálódnak.

Családi Napközi összes bevételeiből a módosított előiráyathoz viszonyítva a működési bevételek teljesítése 55,93%. A magasabb teljesítés a térítési díjak bevételeiből adódik, amely kedvezően befolyásolja a saját forrás (finanszírozás) átadását, annak teljesítése 47,19%.A fentiek részletei a Családi Napközi szöveges bevételi indokolásában láthatók.

Kölcsey Művelődési Központ összes bevételeiből a módosított előirányathoz viszonyítva a működési bevételek teljesítése 25,29%. Az intézménynél jelentősen alacsony bevételi teljesítést a tervezett bérleti díjak időarányostól alacsonyabb teljesítése okozza. A bevételi kiesés indoka, hogy az Óvoda felújítás miatt az óvodai feladatellátás a Művelődési Központban működött, emiatt helyiségeit bérbe adni nem tudta. A fentiek részletei a Kölcsey Művelődési Központ bevételi szöveges indoklásában láthatók.

Az első félévi gazdálkodásnál önkormányzati szintű saját bevételek, állami bevételek és a folyószámlahitelből származó bevételek 40,50 %, fedezetet nyújtottak a működtetési, és felhalmozási kiadások( 40,28 % )a teljesítésére.

Az Önkormányzat intézményei kiadásainak alakulását a 3. sz. tábla tartalmazza

|  |  |  |  |  |
| --- | --- | --- | --- | --- |
| **Megnevezés** | **2012. erdei.** | **Kiadások teljesítése** | | **Tej.a M.ei.hoz visz.%** |
| **mód. ei** | **Telj. I félév** |
| Önkormányzat | 899 669 | 913 686 | 370 309 | 40,53 |
| Polgármesteri Hivatal | 112 021 | 111 387 | 55 344 | 49,68 |
| Hunyadi János Általános és Községi Könyvtár | 86217 | 87946 | 44 142 | 50,19 |
| Napsugár Óvoda | 72 376 | 73183 | 31275 | 42,74 |
| Családi Napközi | 4 080 | 4 112 | 1 925 | 46,81 |
| Kölcsey Művelődési Központ | 6 248 | 6 363 | 3 170 | 49,81 |
|  |  |  |  |  |
| **Összesen** | **1180611** | **1 196 667** | **506 165** | **42,3** |
| Intézményfinanszírozás - | 233 288 | 236 187 | 119 253 | 50,49 |
| Bevételek összesen: | 947323 | 960490 | 386912 | 40,28 |
|  |  |  |  |  |
|  |  |  |  |  |

A kiadások teljesítésénél majdnem minden intézmény a módosított előirányzathoz viszonyítva az időarányos teljesítés alatt maradt. A Hunyadi János Általános Iskola és Községi Könyvtár teljesítése megfelel az időarányosnak.

A számszaki kiadási információk szöveges indokolása:

Az önkormányzat összes kiadásaiból a működési kiadásokat 88,6%-ra teljesítette.

A személyi juttatások 42,89% - ra, a munkaadói járulékok 47,45%-ra teljesültek mindkét kiemelt előirányzat az időarányostól alacsonyabb szinten teljesült.

Az időarányostól magasabb teljesítés jelentkezett azonban a dologi kiadások teljesítésénél, melynek alakulása 125%.

Kommunikációs szolgáltatások teljesítése 75%. A többletteljesítést a közzéggazdálkodás mobil és a Védőnői szolgálat vezetékes magasabb telefonköltségei okozzák.

Szolgáltatási kiadások teljesítése 75%, az alábbi feladatokon merültek fel a többletkiadások: A közvilágítási számlák magasabbak az időarányostól.Községgazdálkodásnál a szállítás, karbantartás egyéb üzemeltetési, kommunális kiadások, és a Védőnői szolgálat közüzemi számlái magasabbak az időarányostól.

Általános Forgalmi adó kiadások teljesítése 344,16%. Az első félévi adóbevallásban szereplő Áfa befizetésénél a felhalmozási, beuházások után (Óvoda Áfa befizetés) itt szerepel, melynek fedzete a felhalmozási kiadásoknál van, rendezése szükséges a megfelelő előirányzathoz.

Egyéb dologi kiadások teljesítése 98,22 %, az időarányostól való eltérést a DTV-nél tervezetthez képest 98,24%-ban teljesített víz és csatornadíjak okozzák.

Társadalmi és szociálpolitikai kiadások 71,46% -ra teljesültek az Önkormányzatnál, ezen belül a rendszeres szociális ellátások 81,7% és a szociális étkeztetés kiadásai 69,14% magasabbak az időarányosnál. A szociálpolitikai juttatások kifizetése után történik meg a visszaigénylés a Kincstártól. A bevételek és a kiadások különbözete az önkormányzati saját forrásból kerül kiegészítésre, mert nem 100 %-ban térülnek meg a juttatások. Az I.félévi információk azt mutatják, mivel ezek a kiadások nem időarámnyosan valósulnak meg, hogy a tervezetben 2345 e Ft. saját forrás van az év II.felére.

Felhalmozási kiadások felújítások teljesítése 25,14%. Ebből felújítás 74,6%.Elkészült az Óvodaberuházás,és aziskolai Sportudvar infrastuktúra fejlesztése az I.félévben, melynek eddig teljesített kiadásai szerepelnek a kiadások között , továbbá a XX.kerületi ingatlan felújítása és a koncesszóba adott eszközök felújitásai.

A beruházási kiadásoknál az ivóvízminőség javítása még nem valósult meg, viszont beszerzésre került a favágógép és a Nissan gépkocsi. Ez utóbbi bevételi forrása részben a korábbi gépjármű értékesítése. A favágógép és a gépkocsi cseréjéből adódó forrásokat előirányzat módosításkor rendezni szükséges.

Hitelek törlesztése 12.256 e Ft 151,68%. Az eltérés oka, hogy a Raiffeisen bank évközben változtatta meg a fizetési feltételeket és erre az évre a tervezett 6000 e Ft tőke+ 691 e Ft kamat helyett, melyet a költségvetés tartalmaz, 12 348 457 e Ft tőke + 691 e Ft a 2012. évre a fizetési kötelezettsége az Önkormányzatnak. A feltételeknek megfelelően történik a törlesztés az előirányzatok rendezése folyamatban van.

A működési tartalékból nem történt felhasználás az első félévben.

A fentiek részletei az Önkormányzat kiadásainak szöveges indokolásában láthatók.

A Polgármesteri Hivatal összes kiadásaiból a működési kiadások teljesítése 48,06 %.

A személyi juttatások 48,6%-ra, a munkadói járulékok 46,8%ra teljesültek. Mindkét kiemelt előirányzat az időarányostól alacsonyabb szinten teljesült.

A dologi kiadások összességében 48,77 %-os teljesítést mutatnak, amely alacsonyabb az időarányosnál. Az előirányzat csoporton belül magasabb a készletbeszerzés tételen az irodaszer, nyomtatvány, és a vérszállításhoz szükséges üzemanyagköltségek miatt.

A reklámkiadások teljesítése 83%. Ebben tételben kerültek kiadásra a” Falunapi”rendezvény kiadásai, mely nem időarányos teljesítésnek felel meg, mivel a rendezvény az I.félévben lezajlott.

A fentiek a Polgármesteri Hivatal kiadásainak szöveges indokolásában látható.

A Hunyadi János Általános iskola és Községi Könyvtár összes kiadásaiból a működési kiadásainak teljesítése 50,17%.

A személyi juttatásokat 49,59-ra, a munkaadói járulékait 48,22%-ra teljesítette. Mindkét kiemelt előirányzat az időarányostól alacsonyabb szinten teljesült. A dologi kiadások teljesítése 51,94%-os teljesítést mutat. Ezen belül a kommunikációs szolgáltatások 75%-ra, a szolgáltatási kiadások 62,33%-ra, az egyéb folyó kiadások 143,82-ra teljesültek. A többletkiadásokat a dologi kiadások megtakarításából fedezni tudta.

A fentiek a Hunyadi János Általános Iskola és Községi Könytár kiadásainak szöveges indokolásában láthatók.

A Napsugár Óvoda összes kiadásaiból a működési kiadások teljesítése 45,58%. A személyi juttatások 48,19%-ra, a munkaadói járulékok 49,62%-ra teljesültek. A dologi kiadások 39,82%-ra teljesítést mutatnak,amely alacsonyabb az időarányosnál.Az előirányzatcsoporton belül az élelmiszer beszerzés, és a tisztítószer beszerzés haladja meg az időarányos teljesítést, melyet befolyásolhat az előző évi szállítói tartozások kiegyenlítése is. A dologi kiadások egyéb tételeinek maradványa fedezetet nyújtott a kiadások teljesítésére.

A fentiek a Napsugár Óvoda kiadásainak szöveges indoklásában láthatók.

Családi Napközi összes kiadásaiból a működési kiadások 46,96%-ra teljesültek.

A személyi juttatások 48,86%-ra, a munkaadói járulékok 50,67%-ra teljesültek. A dolologi kiadások 38,0%-ra teljesültek amely alacsonyabb az időarányosnál. Az előirányzatcsoporton belül a készletbeszerzés haladja meg az időarányos teljesítést, melyet az egyéb dologi kiadások maradványiból biztosított.

A fentiek a Családi Napközi kiadásainak szöveges indokolásában láthatók.

Kölcsey Művelődési Ház összes kiadásaiból a működési kiadások 46,79%-ra teljesültek.

A személyi juttatások 41,51%-ra, a munkaadói járulékok 39,2%-ra teljesültek. A dologi kiadások teljesítése 57,39%, amely magasabb az időarányosnál. Az előirányzatcsoporton belül a készletbeszerzés, a kommunikációs szolgáltatások és a szolgáltatási kiadások magasabbak az időarányosnál. A Művelődési Központ esetében a dologi kiadásoknak nincs egyéb tételen maradványa, tervezett bérleti díjbevételei elmaradtak (a kihelyezett Óvoda működtetés miatt) az időarányostól. A kiadásai fedezetét önkormányzati forrás (finanszírozás) biztosította.

A fentiek a Kölcsey Művelődési Központ kiadásainak szöveges indokolásában láthatók.

Összegezve: Délegyháza Község Önkormányzata 2012. I. félévi gazdálkodása a likvidhitel folyamatos igénybevételével zavartalan volt. A beszedett bevételek fedezetet nyújtottak a kiadások teljesítésére. A gazdálkodásban érvényesültek a Képviselő-testület takarékossági intézkedései. Ellátatlan feladat nem volt, sem a kötelező sem, a nem kötelező feladatellátás területein.

Délegyháza, 2012. szeptember 17.

Dr. Riebl Antal

polgármester